- Det er med stor sorg, at vi i Aalborg Pirates har fået meddelelse om at Bent Stark Muhlig i går er død ved Dronninglund. Sådan skriver Aalborg Pirates på klubbens hjemmeside om den 23-årige mand der tirsdag mistede livet i en trafikulykke på Nordre Ringgade ved Dronninglund. Bent Stark Muhlig var gennem det seneste år frivillig vagt ved Pirates' hjemmekampe og hans død bliver ifølge klubbens Facebook-side markeret med et minuts stilhed torsdag når Aalborg Pirates skal spille mod Frederikshavn White Hawks. 23-årige Bent Stark Muhlig blev gift lørdag i sidste uge og efterlader sig kone og barn.

Opsummering:
Den 23-årige mand, der tirsdag mistede livet i en trafikulykke ved Dronninglund mindes torsdag til Aalborg Pirates-kamp.